text: Ønsker bedre skiltning 
  10 april 2013 kl. 17.04
  Aabenraa og Sønderborg kommuner henvender sig nu direkte til fire regionale folketingsmedlemmer i et forsøg på at ændre skiltningen ved den nye motorvej til Sønderborg.
  Problemet er ifølge de to kommuner, at der på grund af det, de kalder firkantede regler i Vejdirektoratet ikke længere skiltes med bynavnet Aabenraa men derimod står M50 - en henvisning til motorvejens nummer.
  De to sønderjyske kommuner efterlyser også en mere synlig skiltning til Hardeshøj-Ballebro færgen så færgen mellem Jylland og Als kan fremme en mere bæredygtig trafik til Nordals.
  